CELEX: 52015PC0159
Language: mt
Date: 2015-04-16
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fi ħdan il-Kumitat tal-Kontroll tal-Istat tal-Port tal-Memorandum ta’ Ftehim ta’ Pariġi dwar il-Kontroll mill-Istat tal-Port

|
			
		
		
		52015PC0159
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fi ħdan il-Kumitat tal-Kontroll tal-Istat tal-Port tal-Memorandum ta’ Ftehim ta’ Pariġi dwar il-Kontroll mill-Istat tal-Port /* COM/2015/0159 final - 2015/0081 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Ir-reġim tal-UE dwar il-kontroll
tal-Istat tal-port (PSC) huwa stipulat fid-Direttiva 2009/16/KE[1] (kif emendata), li
fasslet mill-ġdid u rrinfurzat il-leġiżlazzjoni preċedenti
tal-UE f’dan il-qasam, li ilha fis-seħħ mill-1995. Ir-reġim
tal-UE huwa bbażat fuq l-istruttura li kienet teżisti qabel
tal-Memorandum ta’ Ftehim ta’ Pariġi (PMoU) dwar il-kontroll tal-Istat
tal-Port li ilu jeżisti mill-1982. Id-Direttiva 2009/16/KE (kif emendata)
tinkludi l-proċeduri u l-għodod tal-PMoU. L-Istati Membri kostali
kollha tal-UE kif ukoll il-Kanada, ir-Russja, il-Kroazja, l-Iżlanda u
n-Norveġja huma membri tal-PMoU.  L-Unjoni Ewropea mhijiex Membru
tal-PMoU.
Mill-1 ta’ Jannar 2011, hemm
fis-seħħ reġim ġdid ta’ spezzjoni (NIR) għall-Kontroll
tal-Istat tal-Port, kemm fl-UE kif ukoll fl-oqfsa tal-PMoU.  Sabiex jiffunzjona
NIR, ċertu numru ta’ deċiżjonijiet iridu jittieħdu kull
sena fil-kuntest tal-PMoU. Dawn id-deċiżjonijiet jittieħdu
b’kunsens, fl-avveniment annwali “Kumitat tal-Kontroll tal-Istat tal-Port”
(PSCC) li jiltaqa’ f’Mejju ta’ kull sena. Bis-saħħa tad- Direttiva
2009/16/KE d-deċiżjonijiet meħuda mill-korp kompetenti xieraq
tal-PMoU isiru vinkolanti fuq l-Istati Membri tal-UE.
Skont l-Artikolu 218(9) tat-Trattat dwar
il-Funzjonament tal-Unjoni Ewropea, il-pożizzjoni li għandha
tiġi adottata f’isem l-Unjoni f'Organizzazzjonijiet Internazzjonali
bħall-PMoU meta dawn jintalbu jadottaw atti li jkollhom effetti legali,
għandha tiġi adottata permezz ta’ deċiżjoni tal-Kunsill,
fuq proposta mill-Kummissjoni.
Huwa propost li l-pożizzjoni tal-UE
għall-PSCC tiġi stabbilita skont approċċ fuq żewġ
livelli. Deċiżjoni tal-Kunsill tistipula l-prinċipji ta' gwida u
l-orjentazzjonijiet tal-pożizzjoni tal-Unjoni fuq bażi multiannwali,
filwaqt li minn hemm 'il quddiem, din tiġi aġġustata għal
kull laqgħa annwali tal-PSCC permezz tad-dokumenti informali
tal-Kummissjoni li jridu jiġu diskussi mill-Grupp ta' Ħidma
tal-Kunsill dwar it-Tbaħħir. Din il-proposta għandha l-għan
li tistabbilixxi l-pożizzjoni tal-Unjoni għall-PSCC
għall-perjodu 2015-2018. Barra minn hekk, għandha l-għan li
tinkorpora l-prinċipji u l-orjentazzjonijiet ta’ politika tal-Unjoni
Ewropea biex ittejjeb is-sikurezza marittima, il-prevenzjoni
tat-tniġġis u l-kundizzjonijiet tal-għajxien u tax-xogħol
abbord. Il-pożizzjoni tal-Unjoni tqis ukoll id-dispożizzjonijiet
tat-Trattat ta’ Liżbona. 
Il-Kummissjoni tipproponi dan
l-approċċ minħabba l-karatteristiċi tal-proċess
deċiżjonali tal-PMoU. Ir-regoli interni tal-PMoU jiffissaw bħala
l-aħħar data għas-sottomissjoni ta’ kwalunkwe dokument
mill-membri tiegħu u minn task forces inkarigati bl-iżvilupp ta’
linji gwida u struzzjonijiet sitt ġimgħat qabel il-laqgħa
tal-PSCC. Huwa biss f’dak il-punt li s-sottomissjonijiet kollha jkunu
disponibbli u l-Kummissjoni tkun tista’ tibda l-analiżi tagħha
bil-ħsieb li titħejja proposta għal pożizzjoni kkordinata
tal-Unjoni skont l-Artikolu 218(9) tat-TFUE li għandha mbagħad
tiġi adottata mill-Kunsill. Billi ftit hemm żmien disponibbli
għal din l-analiżi, għat-tħejjija tal-proposta
tal-Kummissjoni u għall-adozzjoni mill-Kunsill, il-proċess
għall-ispeċifikazzjoni minn sena għal sena tal-pożizzjoni
tal-Unjoni huwa ffissat fl-Anness II. Id-Deċiżjoni li ġejja
għandha tkopri l-perjodu 2015-2018.
2.            ELEMENTI LEGALI
TAL-PROPOSTA
Id-Deċiżjoni li ġejja hija
bbażata fuq it-Trattat dwar il-Funzjonament tal-Unjoni Ewropea, u b'mod
partikolari fuq l-Artikolu 100(2), flimkien mal-Artikolu 218(9) li
jipprevedi li, abbażi ta' proposta mill-Kummissjoni, il-Kunsill
għandu jadotta deċiżjoni li tistabbilixxi l-pożizzjonijiet
li għandhom jiġu adottati f'isem l-Unjoni f'korp stabbilit permezz
ta' ftehim meta dak il-korp jintalab jadotta atti b'effetti legali. Dan
għandu japplika għall-pożizzjoni li għandha tiġi adottata
mill-Istati Membri, f’isem l-Unjoni, fil-PSCC tal-PMoU. 
Id-Direttiva 2009/16/KE tal-Parlament Ewropew
u tal-Kunsill tat-23 ta’ April 2009 dwar il-kontroll tal-Istat tal-port (kif
emendata) hija l-bażi legali li tistabbilixxi l-prinċipji li
għandhom jiġu osservati mill-Istati Membri fi ħdan il-PSCC
tal-PMoU.  
2015/0081 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f’isem l-Unjoni Ewropea, fi ħdan il-Kumitat
tal-Kontroll tal-Istat tal-Port tal-Memorandum ta’ Ftehim ta’ Pariġi dwar
il-Kontroll mill-Istat tal-Port
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 100(2),
flimkien mal-Artikolu 218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Is-sikurezza marittima,
il-prevenzjoni tat-tniġġis u l-kundizzjonijiet tal-għajxien u
tax-xogħol abbord jistgħu jittejbu bi tnaqqis drastiku tal-vapuri
substandard mill-ibħra tal-Unjoni Ewropea, billi jiġu applikati b’mod
strett Konvenzjonijiet, kodiċijiet u riżoluzzjonijiet
internazzjonali. 
(2)       Filwaqt li r-responsabbiltà
primarja għall-monitoraġġ tal-konformità tal-vapuri
mal-istandards internazzjonali għas-sikurezza, il-prevenzjoni
tat-tniġġis u l-kundizzjonijiet tal-għajxien u tax-xogħol
abbord hija f’idejn l-Istat tal-bandiera, ir-responsabbiltà
għaż-żamma tal-kundizzjoni tal-vapur u t-tagħmir
tiegħu, wara stħarriġ biex ikun hemm konformità
mal-ħtiġijiet tal-Konvenzjonijiet applikabbli għall-vapur, hija
tal-kumpanija tal-vapur. Madankollu, kien hemm nuqqas serju min-naħa ta’
numru ta’ Stati tal-bandiera meta ġew biex jimplimentaw u jinfurzaw
l-istandards internazzjonali.
(3)       Għaldaqstant, minn issa
'l quddiem, bħala t-tieni linja ta’ difiża kontra t-tbaħħir
substandard, il-monitoraġġ tal-konformita mal-istandards
internazzjonali għas-sikurezza, għall-prevenzjoni ta’ tinġis u
għall-kundizzjonijiet tal-għajxien u tax-xogħol abbord
għandu wkoll jiġi żgurat mill-Istat tal-port, waqt li jkun
rikonoxxut li l-ispezzjoni ta’ kontroll mill-Istat tal-port mhijiex
stħarriġ u l-formoli rilevanti tal-ispezzjoni mhumiex
ċertifikati ta’ adegwatezza għat-tbaħħir. Approċċ
armonizzat għal infurzar effettiv ta’ dawn l-istandards internazzjonali
mill-Istati Membri kostali tal-UE dwar vapuri li jbaħħru taħt
il-ġurisdizzjoni tagħhom u jużaw il-portijiet tagħhom
għandu jevita distorzjonijiet tal-kompetizzjoni.
(4)       Id-Direttiva 2009/16/KE[2] (kif emendata),
tistabbilixxi r-reġim tal-UE dwar il-kontroll mill-Istat tal-port billi
tifformula mill-ġdid u tirrinforza l-leġiżlazzjoni
preċedenti tal-UE f’dan il-qasam, li ilha fis-seħħ mill-1995.
Ir-reġim tal-UE huwa bbażat fuq l-istruttura li kienet teżisti
qabel il-Memorandum ta’ Ftehim ta’ Pariġi dwar il-Kontroll tal-Istat
tal-Port, li huwa organizzazzjoni internazzjonali li ilha teżisti
mill-1982. 
(5)       Fir-rigward tal-Istati Membri
tal-UE, id-Direttiva 2009/16/KE iġġib b’mod effettiv
il-proċeduri, l-għodod u l-ħidma tal-PMoU dwar il-kontroll
mill-Istat tal-Port fi ħdan il-kamp ta’ applikazzjoni tal-liġi
tal-UE. Bis-saħħa tad-Direttiva 2009/16/KE d-deċiżjonijiet
meħuda mill-korp kompetenti xieraq tal-Memorandum ta' Ftehim ta'
Pariġi dwar il-Kontroll mill-Istati tal-Port isiru vinkolanti fuq l-Istati
Membri tal-UE.
(6)       Il-Kumitat tal-Kontroll
tal-Istat tal-Port tal-Memorandum ta’ Ftehim ta’ Pariġi dwar il-Kontroll
tal-Istat tal-Port jiltaqa’ kull sena u matul id-deliberazzjonijiet tiegħu
jiddeċiedi dwar numru ta’ punti fuq l-aġenda meħtieġa
għat-tħaddim tad-Direttiva 2009/16/KE. 
(7)       Skont l-Artikolu 218(9)
tat-Trattat dwar il-Funzjonament tal-Unjoni Ewropea, il-pożizzjoni li
għandha tiġi adottata f’isem l-Unjoni f'organizzazzjonijiet
internazzjonali meta dawn jintalbu jadottaw atti li jkollhom effetti legali,
għandha tiġi adottata permezz ta’ deċiżjoni tal-Kunsill,
fuq proposta mill-Kummissjoni.
(8)       Ir-regoli interni tal-PMoU
jiffissaw l-aħħar data għas-sottomissjoni ta’ kwalunkwe
dokumenti mill-membri tiegħu u minn task forces inkarigati
bl-iżvilupp ta’ linji gwida u struzzjonijiet sitt ġimgħat qabel
il-laqgħa tal-PSCC. Huwa biss f’dak il-punt li s-sottomissjonijiet kollha
jkunu disponibbli u l-Kummissjoni tkun tista’ tibda l-analiżi tagħha
bil-ħsieb li tħejji proposta għal pożizzjoni kkordinata
tal-Unjoni skont l-Artikolu 218(9) tat-TFUE. Peress li ż-żmien
disponibbli għal din l-analiżi u għall-adozzjoni ta’ proposta
huwa qasir, huwa meħtieġ li jiġu stabbiliti prinċipji ta’
gwida u orjentazzjonijiet tal-pożizzjoni tal-Unjoni fuq bażi
multiannwali, flimkien mal-qafas għall-ispeċifikazzjoni
tal-pożizzjoni tal-Unjoni minn sena għal sena. 
(9)       Din id-Deċiżjoni
għandha tkopri l-perjodu 2015-2018.
ADOTTA DIN ID-DEĊIŻJONI: 
Artikolu 1
Il-pożizzjoni
li għandha tittieħed mill-Unjoni Ewropea fi ħdan il-Kumitat
tal-Kontroll tal-Istat tal-Port annwali tal-Memorandum ta’ Ftehim ta’
Pariġi dwar il-Kontroll tal-Istat tal-Port meta dak il-korp jintalab
jadotta deċiżjonijiet li għandhom effetti legali, hija stipulata
fl-Anness I ta’ din id-Deċiżjoni.
Artikolu 2 
L-ispeċifikazzjoni
tal-pożizzjoni tal-Unjoni minn sena għal sena li għandha
tittieħed fil-Kumitat tal-Kontroll tal-Istat tal-Port tal-Memorandum ta’
Ftehim ta’ Pariġi dwar il-Kontroll tal-Istat tal-Port għandha ssir
b’konformità mal-Anness II ta’ din id-Deċiżjoni.
Artikolu 3
Il-pożizzjoni
tal-Unjoni stipulata fl-Anness I għal din id-Deċiżjoni
għandha tiġi vvalutata u, fejn xieraq, tiġi riveduta
mill-Kunsill fuq proposta mill-Kummissjoni, sa mhux aktar tard mil-laqgħa
annwali tal-Kumitat tal-Kontroll tal-Istat tal-Port tal-Memorandum ta’ Ftehim
ta’ Pariġi dwar il-Kontroll tal-Istat tal-Port fl-2018.
Artikolu 4
Din id-Deċiżjoni għandha
tidħol fis-seħħ fi …………………….
Magħmul fi Brussell,
                                                                       Għall-Kunsill
                                                                       Il-President
[1]               Id-Direttiva 2009/16/KE tal-Parlament Ewropew u
tal-Kunsill tat-23 ta' April 2009 dwar il-Kontroll tal-Istat tal-Port
(ĠU L 131, 28.5.2009, p. 57).
[2]               ĠU L 131, 28.5.2009, p. 57
ANNESS
Il-pożizzjoni tal-Unjoni fil-Memorandum
ta’ Ftehim ta’ Pariġi dwar il-Kontroll tal-Istat tal-Port
għall-
Proposta għal Deċiżjoni
tal-Kunsill
dwar il-pożizzjoni li
għandha tiġi adottata, f’isem l-Unjoni Ewropea, fi ħdan
il-Kumitat tal-Kontroll tal-Istat tal-Port tal-Memorandum ta’ Ftehim ta’
Pariġi dwar il-Kontroll mill-Istat tal-Port
Prinċipji ta' Gwida
Fil-qafas tal-Memorandum ta’ Ftehim ta’
Pariġi dwar il-Kontroll tal-Istat tal-Port (PMoU), l-Unjoni għandha:
(a)                   
taġixxi skont l-għanijiet segwiti mill-Unjoni,
b’mod partikolari biex ittejjeb is-sikurezza marittima, il-prevenzjoni
tat-tniġġis u l-kundizzjonijiet tal-għajxien u tax-xogħol
abbord permezz ta’ tnaqqis drastiku tan-numru ta’ vapuri substandard billi
tapplika b’mod strett il-Konvenzjonijiet u l-kodiċijiet internazzjonali;
(b)                   
tippromwovi l-implimentazzjoni ta’
approċċ armonizzat mill-Membri tal-PMoU għal infurzar effettiv
ta’ dawn l-istandards internazzjonali fir-rigward ta’ vapuri li
jbaħħru taħt il-ġurisdizzjoni tagħhom u li jużaw
il-portijiet tagħhom; 
(c)                   
taħdem flimkien fi ħdan il-PMoU biex
tinkiseb sistema ta’ spezzjoni komprensiva filwaqt li l-piż tal-ispezzjoni
jinqasam b’mod ekwu b’mod partikolari bl-adozzjoni ta’ impenn annwali ta’
spezzjoni mħejjija b’konformità mal-metodoloġija maqbula stipulata
fl-Anness 11 tal-PMoU; 
(d)                  
taħdem fi ħdan il-PMoU biex tippromwovi
r-reklutaġġ, iż-żamma u t-taħriġ mill-membri
tal-PMoU tan-numru meħtieġ ta’ persunal, inklużi spetturi
kwalifikati, b’qies tal-volum u l-karatteristiċi tat-traffiku
tal-bastimenti f’kull port;
(e)                   
tiżgura li l-miżuri adottati fi ħdan
il-PMoU huma konsistenti mal-liġi internazzjonali, u b’mod partikolari
mal-konvenzjonijiet u l-kodiċijiet internazzjonali dwar is-sigurtà
marittima, il-prevenzjoni tat-tniġġis u l-kundizzjonijiet
tal-għajxien u tax-xogħol abbord;
(f)                    
tippromwovi l-iżvilupp ta’ approċċi
komuni ma’ korpi oħra li jwettqu Kontrolli tal-Istat fil-Portijiet;
(g)                   
tiżgura l-koerenza ma’ politiki oħra
tal-Unjoni, b’mod partikolari mar-relazzjonijiet esterni, is-sigurtà, l-ambjent
u oħrajn.
Orjentazzjonijiet
L-Unjoni għandha tagħmel
ħilitha sabiex tappoġġa l-adozzjoni tal-azzjonijiet li
ġejjin mill-PMoU
1.                      
Sabiex jiġi żgurat il-funzjonament bla
xkiel minn sena għal sena tar-reġim tal-kontroll tal-Istat tal-port
tal-UE skont id-Direttiva 2009/16/KE:
(a)         
L-elementi li ġejjin ta’ profil ta’ riskju ta’
vapur jintużaw biex jiġi deċiż liema basimenti jiġu
mmirati għal spezzjoni:  
(1)         
il-lista tal-bandieri bojod, griżi u suwed
skont il-formula li ġiet żviluppata mill-PMoU u stabbiliti fl-Anness
għar-Regolament tal-Kummissjoni (UE) Nru 801/2010 tat-13 ta’
Settembru 2010 li jimplimenta l-Artikolu 10(3) tad-Direttiva 2009/16/KE
tal-Parlament Ewropew u tal-Kunsill fir-rigward tal-kriterji tal-Istat
tal-bandiera[1]
; 
(2)         
il-lista ta' prestazzjoni ta’ organizzazzjonijiet
rikonoxxuti skont il-metodoloġija adottata mill-PSCC matul il-PSCC 37
f’Mejju 2004 (Punt fuq l-Aġenda 4.5.2);
(3)         
il-proporzjon medju tad-defiċjenza u
d-detenzjoni għall-formola tal-prestazzjoni tal-kumpanija abbażi
tal-Anness għar-Regolament tal-Kummissjoni (UE) Nru 802/2010 tat-13
ta’ Settembru 2010 li jimplimenta l-Artikolu 10(3) u l-Artikolu 27
tad-Direttiva 2009/16/KE tal-Parlament Ewropew u tal-Kunsill fir-rigward
tal-prestazzjoni tal-kumpanija[2],
kif emendata.
(b)         
Jiġi żgurat li kwalunkwe tibdil jew
aġġornament tal-proċeduri u l-linji gwida tal-PMoU
jkunkonsistenti mal-għanijiet segwiti mill-Unjoni, b’mod partikolari biex
jittejbu s-sikurezza marittima, il-prevenzjoni tat-tniġġis u
l-kundizzjonijiet tal-għajxien u tax-xogħol abbord.
2.                      
Fuq medda ta’ żmien medja, jiġi żviluppat
metodu alternattiv għat-tfassil ta’ listi bojod, griżi u suwed
tal-Istati tal-bandiera sabiex dawn ikunu aktar ġusti, b’mod partikolari
fir-rigward ta' Stati tal-bandiera bi flotot żgħar.
[1]               ĠU L 241, 14.9.2010, p. 1
[2]               ĠU L 241, 14.9.2010, p.4
ANNESS
L-ispeċifikazzjoni minn sena għal
sena tal-pożizzjoni tal-Unjoni li għandha tittieħed fil-Kumitat
tal-Kontroll tal-Istat tal-Port tal-Memorandum ta’ Ftehim ta’ Pariġi dwar
il-Kontroll tal-Istat tal-Port
għall-
Proposta għal Deċiżjoni
tal-Kunsill
dwar il-pożizzjoni li
għandha tiġi adottata, f’isem l-Unjoni Ewropea, fi ħdan
il-Kumitat tal-Kontroll tal-Istat tal-Port tal-Memorandum ta’ Ftehim ta’
Pariġi dwar il-Kontroll tal-Istat tal-Port
Qabel kull laqgħa annwali tal-Kumitat
tal-Kontroll tal-Istat tal-Port (PSCC) tal-Memorandum ta’ Ftehim ta’
Pariġi dwar il-Kontroll tal-Istat tal-Port, għandhom jittieħdu
l-passi meħtieġa sabiex il-pożizzjoni li għandha tiġi
espressa f’isem l-Unjoni tqis l-informazzjoni kollha rilevanti trażmessa
lill-Kummissjoni Ewropea kif ukoll kull dokument li għandu jiġi
diskuss li jaqa’ fi ħdan il-kompetenza tal-UE b’konformità
mal-prinċipji ta’ gwida u l-orjentazzjonijiet stipulati fl-Anness I.
Għal dan il-għan u abbażi ta'
dik l-informazzjoni, dokument preparatorju li jistabbilixxi d-dettalji
tal-pożizzjoni prevista tal-Unjoni għandu jintbagħat, fi
żmien suffiċjenti qabel il-laqgħa tal-PSCC, mis-servizzi
tal-Kummissjoni għall-kunsiderazzjoni u l-approvazzjoni, lill-Kunsill jew
lill-korpi preparatorji tiegħu.
Il-pożizzjoni prevista tal-Unjoni
fid-dokument preparatorju għandha titqies li ntlaħaq qbil dwarha,
sakemm numru ta' Stati Membri ekwivalenti għal minoranza li timblokka ma
joġġezzjonax waqt laqgħa tal-korp preparatorju tal-Kunsill jew
fi żmien għoxrin ġurnata minn meta jkun wasal id-dokument
preparatorju, skont liema data tinzerta l-ewwel. F'każ li jkun hemm xi
oġġezzjoni, il-kwistjoni għandha tintbagħat lill-Kunsill.